12 को 1.30 बजे आएगा जिप अध्यक्ष पर फैसला
पांच के दम से मैजिक फीगर तक पहुंचने का दावा
चार घंटे तक हुआ कुरडेग जिप सदस्य मनोज का इंतजार
परिसदनमें जुटे पांच जिप सदस्यों में सिमडेगा की जिप सदस्य शीला देवी, केरसई के जिप सदस्य संजय सिंधिया, बांसजोर की जिप सदस्य रोशनी कुल्लु और बानो की जिप सदस्य अयुष्मा कंडुलना दोपहर दो बजे ही हाजिर थे। लेकिन कुरडेग के जिप सदस्य मनोज साय का कोई पता नहीं चल रहा था। जैसे-जैसे शाम हो रही थी, विधायक पौलुस अन्य नेताओं की चिंता बढ़ रही थी। मनोज साय का मोबाइल स्वीच ऑफ मिल रहा था। मनोज के बिना शक्ति प्रदर्शन का कोई मतलब नहीं बन रहा था और किंग मेकर की भूमिका निभाने के लिए आगे आए सभी उलझन में थे। शाम 5.30 बजे तक मनोज के नहीं आने के बाद मीडिया के लोग परिसदन से निकल गए। छह बजे कुरडेग जिप सदस्य के पहुंचते ही सबों के चेहरे पर चमक गई।
राज्य निर्वाचन आयोग
ने दिए निर्देश
राज्यनिर्वाचन आयोग के सचिव ने जिला निर्वाचन पदाधिकारी सह डीसी को अप्रत्यक्ष निर्वाचन कार्यक्रम अर्थात अध्यक्ष-उपाध्यक्ष अन्य पदों के चुनाव के लिए निर्देश दिए हैं। पूरे निर्वाचन कार्यक्रम की विडियोग्राफी कराने तथा पूरे कागजातो और अभिलेखों की सुरक्षा,सिलिंग सेफ कस्टडी जिला निर्वाचन पदाधिकारी द्वारा किए जाने, निर्वाचन प्रक्रिया किसी भी समय दूषित नहीं होने एवं सभी पदों के लिए निर्धारित आरक्षण रोष्टर का अनुपालन करने का सुनिश्चित करने को कहा गया है।
शक्ति प्रदर्शन करते जिप सदस्य विधायक पौलुस सुरीन।
मेनोन को रोकने के लिए एकजुट हुए झामुमो-भाजपा विधायक
भास्करन्यूज | सिमडेगा
11जिला परिषद सदस्यों वाले जिप में अध्यक्ष पद के लिए मैजिक फिगर छह है। निवर्तमान जिला परिषद अध्यक्ष मेनोन एक्का द्वारा पांच अन्य जिप सदस्यों के साथ छह प्रखंडों में शक्ति प्रदर्शन किया जा चुका है। जिले की राजनीति के जानकार यह मान कर चल रहे हैं कि मेनोन एक्का एक बार फिर जिप की कुर्सी के करीब हैं। लेकिन सिमडेगा विधायक विमला प्रधान और तोरपा विधायक पौलुस सुरीन एक जुट हो गए हैं और मेनोन के मंसूबों पर पानी फेरने की कोशिश में जुट गए हैं।
फ्लोरपर बहुमत साबित करने का दावा
जिलामुख्यालय के परिसदन में बुधवार को झामुमाे विधायक पौलुस सुरीन, भाजपा जिलध्यक्ष संजय ठाकुर, झामुमो जिलाध्यक्ष लुईस कुजूर, भाजपा नेता मनोज नगेशिया अन्य नेताओं ने पांच जिप सदस्यों को जुटाया और शक्ति प्रदर्शन करते हुए अध्यक्ष उपाध्यक्ष पद के लिए फ्लोर पर बहुमत साबित कर देने का दावा किया। जिस समय यह बैठक चल रही थी, विधायक विमला प्रधान वनदुर्गा मंदिर में माथा टेक रहीं थी। हालांकि वहां से लौटने के बाद विधायक प्रधान ने भास्कर से कहा कि जिला परिषद में नए लोगों को नेतृत्व मिले इस कोशिश में वे शामिल हैं।
उन्होंने कहा कि जिले की भलाई के लिए उन्होंने जिप के मुद्दे में झामुमो से हाथ मिलाया है। परिसदन में विधायक पौलुस सुरीन ने कहा कि विमला मैडम के साथ मिलकर वे जिले से भ्रष्टाचार को खत्म करने का प्रयास कर रहे हैं। दोनों विधायक का प्रयास है कि जिप अध्यक्ष उपाध्यक्ष उनके खेमे का हो।
भास्कर न्यूज | सिमडेगा
जिलानिर्वाचन पदाधिकारी ने जिप अध्यक्ष उपाध्यक्ष, प्रमुख उपप्रमुख, उपमुखिया के निर्वाचन के लिए कार्यक्रम तय कर दिया है। 12 को 1.30 बजे आएगा जिप अध्यक्ष पर फैसला आएगा। डीसी विजय कुमार सिंह जिप अध्यक्ष उपाध्यक्ष पद के निर्वाची पदाधिाकरी होंगे। वहीं अपर समाहर्ता एसडीओ समेत अन्य अधिकारी प्रखंडों में विभिन्न पदों के लिए चुनाव कराने के लिए निर्वाची पदाधिकारी के रूप में प्रतिनियुक्त किए गए हैं।
अध्यक्षचयन की बैठक में होगा टाइट शिड्यूल : जिपअध्यक्ष पद के लिए दो जनवरी को सूचना निर्गत किए जाने के बाद 12 जनवरी को जिला परिषद के सभागार में निर्वाचन की बैठक होगी। पूर्वाह्न 10.30 से 11 बजे तक सदस्यों का शपथ ग्रहण, 11 बजे से 11.30 बजे तक नाम निर्देशन पत्र दाखिल किया जाना, 11.30 से 11.45 तक स्क्रुटनी, 11.45 से 12.00 बजे तक नाम वापसी, 12 बजे से 12.15 बजे तक अभ्यर्थियों की सूची की तैयारी, 12.15 से 12.30 बजे तक मतपत्र की तैयारी के बाद 12.30 से एक बजे तक मतदान होगा। एक बजे से 1.15 बजे तक मतगणना के पश्चात 1.30 बजे तक परिणाम की घोषणा की जाएगी। 1.30 से दो बजे तक जिला परिषद के अध्यक्ष का शपथ ग्रहण कार्यक्रम होगा।
सवापांच बजे आएगा उपाध्यक्ष पद का परिणाम : उपाध्यक्षपद के लिए जिप सभाकक्ष में ही बैठक होगी। तीन बजे से शुरू होने वाली बैठक में चुनाव की प्रक्रिया और समयावधि वही रहेगी जो अध्यक्ष के लिए तय की गई है। इसमे चुनाव परिणाम की घोषणा शाम 5.15 बजे से 5.30 बजे तक एवं शपथ 5.30 बजे 6.30 बजे तक होगी।
hin_Deva hin_Deva hin_Deva hin_Deva mai_Deva hin_Deva hin_Deva awa_Deva hin_Deva awa_Deva hin_Deva mag_Deva hin_Deva hin_Deva mai_Deva hin_Deva hin_Deva hin_Deva